PMIndiaData/PMIndiaSum huggingface dataset:
இந்திய பட்டய கணக்கர் நிறுவனம் மற்றும் கென்யா சான்றுபெற்ற பொதுக் கணக்கர் நிறுவனம் இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்

இந்திய பட்டய கணக்கர் நிறுவனம் (ஐ.சி.ஏ.ஐ.) மற்றும் கென்யாவின் சான்றுபெற்ற பொதுக் கணக்கர் நிறுவனம் (ஐ.சி.பி.ஏ.கே.) இடையேயான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. கூட்டு ஆராய்ச்சி மூலம் அறிவாற்றலை பகிர்தல், தரமான உதவி, திறன் மற்றும் திறன் வளர்த்தல், பயிற்சி கணக்கர் பரிமாற்ற திட்டம், தொடர் தொழில் முறை மேம்பாட்டு கல்விகள், பயிலரங்குகள் மற்றும் மாநாடுகள் நடத்துதல் ஆகிய துறைகளில் பரஸ்பர ஒத்துழைப்பினை உருவாக்க இந்த ஒப்பந்தம் உதவும். விவரங்கள்: பணி அட்டவணை மூலம் ஒப்புக்கொள்ளப்பட்ட முறைசாரா பணியிடங்கள் மூலம் இந்திய பட்டய கணக்கர் நிறுவனம் (ஐ.சி.ஏ.ஐ.) மற்றும் கென்யாவின் சான்றுபெற்ற பொதுக் கணக்கர் நிறுவனம் (ஐ.சி.பி.ஏ.கே.) ஆகியவற்றில் பதிவு செய்துள்ள நிறுவனங்களின் ஊழியர்கள் தங்களின் அறிவு மற்றும் அனுபவங்களை பகிர்ந்துகொள்ளும் வாய்ப்பு உருவாக்கப்படும். பதிவு செய்துள்ள நிறுவனங்களுக்கிடையே ஐ.சி.ஏ.ஐ./ஐ.சி.பி.ஏ.கே.-ன் ஒத்துழைப்பு குறித்த விழிப்புணர்வு ஏற்படுத்துவதற்கான கூட்டு நடவடிக்கைகளை ஊக்குவித்தல் குறித்து இந்த ஒப்பந்தத்தில் குறிப்பிடப்பட்டுள்ளது. ஐ.சி.ஏ.ஐ. மற்றும் /ஐ.சி.பி.ஏ.கே. இணைந்து முக்கிய முயற்சிகள் மற்றும் பயிற்சி கணக்கர் பரிமாற்ற திட்டங்களை ஆகியவற்றை மேற்கொள்ளும் முக்கிய விளைவுகள்: இந்தியா கென்யா நாட்டின் ஆறாவது பெரிய வர்த்தக பங்குதாரர் மற்றும் பெரிய ஏற்றுமதியாளர் ஆகும். மொத்த உள்நாட்டு உற்பத்தி அடிப்படையில் 2017 ஆம் ஆண்டு ஆப்பிரிக்கா நாடுகளில் சிறந்த நாடுகளின் பட்டியலில் கென்ய பொருளாதாரமும் இடம்பெறும் என்று எதிர்ப்பாக்கப்படுகிறது. கென்யாவின் பெரும்பாலும் பரவலாக்கப்பட்ட பொருளாதாரத்தை கொண்டுள்ளது. மேலும், கென்ய பொருட்களை இந்திய சந்தையில் விற்கும் வாய்ப்பை அதிகரிக்கும் நோக்கத்தை உடையது. அதேசமயம் கென்யாவின் முதல் வெளிநாட்டு வர்த்தக பங்குதாரராகும் வாய்ப்புகளை ஆராய்ந்து வருகிறது. ஆப்பிரிக்க நாடுகளில் சிறந்த நாடுகளில் ஒன்றாக கென்யாவின் பொருளாதாரம் இருக்கிறது என்பதையும், அண்மையில் இரு நாடுகளுக்கு இடையே உருவாகியுள்ள நம்பகத்தன்மையையும் முதலீடுகளையும், இந்தியாவின் பட்டய கணக்கர்கள் நாட்டின் பொருளாதார வளர்ச்சியில் முக்கிய பங்கு வகித்துள்ளனர் என்பதையும் கருத்தில் கொண்டு பார்க்கையில் இந்திய பட்டய கணக்கர்களுக்கு கென்யாவில் அதிகமான தொழில் முறை ரீதியான வாய்ப்புகள் உண்டு.
சுங்க விவகாரங்களில் பரஸ்பர உதவி மற்றும் ஒத்துழைப்புக்கு இந்தியா பிலிப்பைன்ஸ் இடையே ஒப்பந்தம் செய்து கொள்ள அமைச்சரவை ஒப்புதல்

ஒத்துழைப்பு மற்றும் சுங்க விவகாரங்களில் பரஸ்பர உதவிக்கு இந்தியா – பிலிப்பைன்ஸ் இடையே ஒப்பந்தம் செய்து கொள்ள பிரதமர் நரேந்திர மோடி தலைமையில் நடைபெற்ற அமைச்சரவை ஒப்புதல் அளித்துள்ளது. சுங்கக் குற்றங்கள் தவிர்ப்பு மற்றும் விசாரணைக்கு தொடர்புடைய தகவல்களைப் பெறுவதில் இந்த ஒப்பந்தம் உதவும். இரு நாடுகளுக்கு இடையே சரக்குகள் வர்த்தகங்களை சிறந்த முறையில் ஒப்புதல் அளிக்கவும் வர்த்தகத்தை எளிதாக்கவும் இந்த ஒப்பந்தம் உதவும் என எதிர்பார்க்கப்படுகிறது. இரு நாடுகளும் தேவையான தேசிய சட்ட தேவைகளை இந்த ஒப்பந்தத்திற்கு அமல் படுத்திய பின்னர் இந்த ஒப்பந்தம் அமலுக்கு வரும். பின்னணி: இந்த ஒப்பந்தம் இரு நாடுகளின் சுங்க அதிகாரிகளும் தகவல்களைப் பகிர்ந்து கொள்ளவும் புலனாய்வை பகிர்ந்து கொள்ளவும் தேவையான சட்ட கட்டமைப்புகளை அளிக்கும். சுங்க சட்டங்களை உரிய முறையில் பயன்படுத்தவும், சுங்க அதிகாரிகளின் விசாரணை மற்றும் நியாயமான வர்த்தகத்திற்கு இது உதவும். இந்த ஒப்பந்தத்தின் வரைவு இரு சுங்க நிர்வாகத்தின் ஒப்புதலுடன் இறுதி செய்யப்பட்டுள்ளது. இந்த வரைவு ஒப்பந்தம் இந்திய சுங்கத் துறையின் கவலைகளையும் தேவைகளையும் கருத்தில் கொண்டிருப்பதுடன், குறிப்பாக இரு நாடுகளுக்கு இடையே வர்த்தகம் செய்யப்படும் பொருட்களின் சுங்க மதிப்பின் சரியான தன்மை சான்றிதழ்களின் உண்மைத்தன்மை தகவல் பரிமாற்றம் ஆகியவற்றை கருத்தில் கொண்டுள்ளது.
திருப்பதி  மற்றும் பெர்ஹாம்பூரில் இந்திய அறிவியல் கல்வி மற்றும் ஆராய்ச்சி  நிறுவன வளாகங்களை நிரந்தரமாக நிறுவிச் செயற்படுத்துவதற்கு அமைச்சரவை ஒப்புதல் அளித்துள்ளது

திருப்பதி (ஆந்திர பிரதேசம்) மற்றும் பெர்ஹாம்பூரில் (ஒடிஸா) இந்திய அறிவியல் கல்வி மற்றும் ஆராய்ச்சி நிறுவனங்களின் (ஐ.ஐ.எஸ்.இ.ஆர்) வளாகங்களை நிரந்தரமாக நிறுவிச் செயற்படுத்துவதற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இதற்குத் தேவைப்படும் மொத்த செலவு ரூ. 3074.12 கோடி என்று மதிப்பிடப்பட்டுள்ளது. (தொடராச் செலவினம்: ரூ. 2366.48 கோடி, தொடரும் செலவினம் : ரூ. 707.64 கோடி ). விவரங்கள்: மொத்தம் ரூ. 3074.12 கோடி செலவிடப்படும் என்று மதிப்பிடப்பட்டுள்ளது. இதில் ரூ. 2366.48 கோடி நிரந்தரமான வளாகங்கள் கட்ட செலவிடப்படும். மற்ற விவரங்கள் கீழ் வருமாறு: நிறுவனங்கள் Capital தொடர் செலவு மொத்தம் ஐ.ஐ.எஸ்.இ.ஆர் திருப்பதி 1137.16 354.18 1491.34 ஐ.ஐ.எஸ்.இ.ஆர் பெர்ஹாம்பூர் 1229.32 353.46 1582.78 மொத்தம் 2366.48 707.64 3074.12 இரண்டு ஐ.ஐ.எஸ்.இ.ஆர் நிறுவனங்களும் சுமார் 1,17,000 சதுர மீட்டரில் கட்டப்படும். ஒவ்வொரு நிறுவனத்திலும் 1855 மாணவர்களுக்குத் தேவையான அனைத்து உட்கட்டமைப்பு வசதிகளும் இருக்கும். இந்த நிறுவனங்களின் நிரந்தர வளாகங்கள் கட்டும் பணி டிசம்பர், 2021-ல் முடிக்கப்படும். பயன்கள்: உயர்தர அறிவியல் கல்வியில் இளநிலை மற்றும் முதுநிலை பட்டங்கள், டாக்டர் பட்ட ஆய்வு மற்றும் ஒருங்கிணைந்த டாக்டர் பட்ட ஆய்வு ஆகியவற்றை இந்த ஐ.ஐ.எஸ்.இ.ஆர் நிறுவனங்கள் அளிக்கும். இந்த நிறுவனங்களில் அறிவியலின் முன்னணித் துறைகளில் பல்வேறு ஆராய்ச்சிகள் மேற்கொள்ளப்படும். சிறந்த அறிவியல் நிபுணர்களை ஆசிரியர்களாக நியமித்து இந்தியாவில் மிகவும் வலிமையான அறிவியில் திறன் பெற்ற மனித வளத்தை உருவாக்கி இதன் மூலம் அறிவுசார் பொருளாதாரத்தை உருவாக்க இந்த நிறுவனங்கள் வழிவகுக்கும்.
ரமலான் புனித மாதத் துவக்கம் – பிரதமர் வாழ்த்து

ரமலான் புனித மாதத் துவக்கத்தை முன்னிட்டு பிரதமர் திரு நரேந்திர மோடி மக்களுக்கு தனது வாழ்த்துகளை தெரிவித்துள்ளார். அனைவருக்கும் ரமலான் வாழ்த்துகள். நல்லிணக்கம், அன்பு மற்றும் தர்மம் குறித்து எடுத்துரைத்த பைகாம்பர் முகமது சஹாப் எண்ணங்களை நாம் நினைவு கொள்வோம். இந்த பண்புகளை தான் ரமலான் புனித மாதமும் எடுத்துரைக்கிறது என்று பிரதமர் தனது வாழ்த்து செய்தியில் கூறியுள்ளார்.
மத்திய தொழில்துறை பாதுகாப்பு படை உதய தினம் – மத்திய தொழில்துறை பாதுகாப்புப் படையி னருக்கு பிரதமர் வாழ்த்து

மத்திய தொழில்துறை பாதுகாப்புப் படையின் உதய தினத்தை முன்னிட்டு மத்திய தொழில்துறை பாதுகாப்புப் படையினருக்கு பிரதமர் திரு. நரேந்திர மோடி வாழ்த்து தெரிவித்துள்ளார். “மத்திய தொழில்துறை பாதுகாப்புப் படையின் உதய தினத்தை முன்னிட்டு அப்படை வீரர்களுக்கு எனது வாழ்த்துகளை தெரிவித்துக்கொள்கிறேன். நம் தேசத்தின் மாபெரும் எழுச்சிக்கும் ஒருமைப்பாட்டிற்கும் இணைப்புக்கும் பெரும் துணையாக இருக்கும் முக்கிய தொழில்துறை நிறுவனங்களின் அனைத்துப் பாதுகாப்பு தேவைகளையும் மிகவும் நேர்த்தியான வகையில் பூர்த்தி செய்து வருவதன் மூலம் மத்திய தொழில்துறை பாதுகாப்புப் படை தனித்துவம் வாய்ந்து திகழ்கிறது.” என்று பிரதமர் கூறியுள்ளார்.
துங்கபத்ரா எஃகு பொருட்கள் லிமிடெட் நிறுவனத்தை மூடும் CCEA முடிவை அமல் செய்வதற்கு அமைச்சரவை ஒப்புதல்

பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் துங்கபத்ரா எஃகு பொருட்கள் லிமிடெட் (TSPL) நிறுவனத்தை மூடும் CCEA முடிவை அமல் செய்வதற்கு ஒப்புதல் அளிக்கப்பட்டது. அதன் அசையா சொத்துகளை விற்பது தொடர்பாக இந்த முடிவு எடுக்கப்பட்டது. TSPL-ன் நிலுவை கடன்களை பைசல் செய்த பிறகு, கம்பெனிகள் பதிவாளர் பட்டியலில் இருந்து இந்த நிறுவனத்தின் பெயரை நீக்கக் கோருவதற்கும் இது வகை செய்கிறது. அலுவலர்கள் / தொழிலாளர்கள் மற்றும் கடனாளர்களின் நிலுவைகள் அனைத்தும் பைசல் செய்தபிறகு, இந்த நிறுவனத்தை மூடுவதற்கு டிசம்பர் 2015-ல் CCEA ஒப்புதல் அளித்தது நினைவுகூரத்தக்கது. MMH வளாகங்களை 20,000 சதுரமீ்ட்டர் நிலத்துடன் கர்நாடக அரசுக்கு மாற்றித் தருவதற்கு அமைச்சரவை ஒப்புதல் அளித்தது. ஹோஸ்பேட்டில் உள்ள நிறுவனத்தின் 82.37 ஏக்கர் நிலத்தை, கர்நாடக மாநில வீட்டுவசதி வாரிய பயன்பாட்டுக்காக, கர்நாடக அரசுக்கு விற்பதற்கும் அமைச்சரவை ஒப்புதல் அளித்தது. கர்நாடக அரசு தர முன்வந்த ஏக்கருக்கு ரூ.66 லட்சம் என்ற விலையின் அடிப்படையில் இந்த நிலம் விற்கப்படுகிறது.
மியான்மர் நா்டில் பகன் நகரில் ஆனந்தா கோவிலுக்குச் சென்றார் பிரதமர்

மியான்மர் நாட்டில் பகன் நகரில் ஆனந்தா கோவிலுக்கு பிரதமர் திரு. நரேந்திர மோடி இன்று சென்றார். இது 12 ஆம் நூற்றாண்டின் முற்பகுதியில் கட்டப்பட்ட புத்தர் கோவிலாகும். பகான் மாகாணத்தில் உள்ள இரண்டாவது மிகப் பெரிய கோவில் இது. இந்தக் கோவிலில் கட்டமைப்பின் பழமையைப் பேணுதல் மற்றும் கலை நுட்பங்களுக்கு ரசாயன பாதுகாப்பு அளித்தல் பணிகளை இந்திய தொல்லியல் பாதுகாப்புத் துறை மேற்கொண்டுள்ளது. கடந்த ஆண்டு ஏற்பட்ட நிலநடுக்கத்தில் சேதம் ஏற்பட்டதற்குப் பிறகு, மீட்டமைக்கும் பணி மேற்கொள்ளப்பட்டு வருகிறது.கோவிலில் தற்போது மேற்கொள்ளப்பட்டு வரும் மீட்டமைப்புப் பணிகளை காட்சிப்படுத்தும் புகைப்படங்களின் விளக்கம் பிரதமருக்கு காண்பிக்கப்பட்டது. பிரதமர் அங்கு வழிபாடு செய்துவிட்டு கோவிலை சுற்றி வந்தார். அங்கு மேற்கொள்ளப்படும் மீட்டமைப்பு செயல்பாடுகளை இந்திய தொல்லியல் பாதுகாப்புத் துறை பிரதிநிதிகள் அவருக்கு விளக்கினர். கோவிலில் உள்ள பார்வையாளர்கள் புத்தகத்தில் பிரதமர் கையெழுத்திட்டார். அனந்த கோவிலை மீட்டமைப்பதில் இந்தியாவின் பங்களிப்பைக் குறிப்பிடும் வகையிலான நினைவுக் கல்வெட்டை அவர் திறந்து வைத்தார். ஆசியாவில் பல்வேறு நாடுகளில் பழமையைப் பேணும் பணிகளை இந்திய தொல்லியல் பாதுகாப்புத் துறை மேற்கொண்டுள்ளது. ஆனந்தா கோவிலைத் தவிர, ஆப்கானிஸ்தானில் பாமியான் புத்தா கோவில், கம்போடியாவில் அங்கோர்வாட் கோவில், டா புரோஹம் கோவில், லாவோசில் வாட் பாவ் கோவில், வியட்நாமில் மை சன் கோவில் ஆகியவையும் இந்தப் பட்டியலில் அடங்கும்.
வர்த்தக தீர்வு ஒத்துழைப்பு குறித்து இந்தியா மற்றும் கொரியா இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்

வர்த்தக தீர்வு ஒத்துழைப்பு குறித்து இந்தியா மற்றும் கொரியா இடையே சமீபத்தில் கையெழுத்திடப்பட்ட புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை செயல்பாட்டிற்குப் பிந்தைய ஒப்புதல் அளித்துள்ளது. கொரிய அதிபர் இந்தியாவிற்கு ஜூலை, 2018ல் அரசு முறை பயணமாக இந்தியாவிற்கு வருகை தந்தபோது இந்த ஒப்பந்தம் கையெழுத்திடப்பட்டது. இறக்குமதிமிகு குவிப்பு தவிர்ப்பு மானியம் மற்றும் எதிர் ஈடுசெய்தல் மற்றும் நலம்காப்பு நடவடிக்கைகள் போன்ற இருதரப்பின் வரத்தக உறவினை மேம்படுத்த தேவையான வரத்தக தீர்வுகளை இந்த புரிந்துணர்வு ஒப்பந்தம் ஊக்குவிக்கும்.
ஆப்கானிஸ்தான் இஸ்லாமியக் குடியரசின் அதிபர் இந்தியா வருகை

பிரதமர் திரு. நரேந்திர மோடியின் அழைப்பையேற்று ஆப்கானிஸ்தான் இஸ்லாமியக் குடியரசின் அதிபர் டாக்டர் முகமது அஷ்ரப் கனி, இந்தியாவிற்கு இன்று (19.09.2018) வருகை தந்தார். இந்தியா – ஆப்கானிஸ்தான் இடையேயான பன்முகப்பட்ட ஒத்துழைப்பு நடவடிக்கைகளின் முன்னேற்றம் குறித்து, இருத் தலைவர்களும் ஆய்வு மேற்கொண்டு ஆக்கப்பூர்வமாக மதிப்பீடு செய்தனர். இருதரப்பு வர்த்தகம், ஒரு பில்லியன் அமெரிக்க டாலர் அளவைத் தாண்டி அதிகரித்திருப்பதற்கு அவர்கள் மனநிறைவு தெரிவித்தனர். 12.09.2018-லிருந்து 15.09.2018வரை மும்பையில் நடைபெற்ற இந்தியா-ஆப்கானிஸ்தான் வர்த்தகம் மற்றும் முதலீட்டுக் கண்காட்சித் திருப்திகரமாக நிறைவடைந்ததுப் பற்றியும், இருத் தலைவர்களும் பாராட்டுத் தெரிவித்தனர். சபஹார் துறைமுகம் மற்றும் விமான சரக்குப் போக்குவரத்து முனையம் உட்பட போக்குவரத்தை வலுப்படுத்துவதற்கு அவர்கள் உறுதித் தெரிவித்தனர். ஆப்கானிஸ்தானில் அடிப்படை கட்டமைப்பு, மனிதவள மேம்பாடு மற்றும் பிற திறன் வளர்ப்புத் திட்டங்கள் போன்ற அதிகபட்ச தாக்கத்தை ஏற்படுத்தும் பிரிவுகளில் புதிய வளர்ச்சிப் பங்களிப்பை ஆழப்படுத்தவும் அவர்கள் ஒப்புக் கொண்டனர். அமைதி மற்றும் மறுவாழ்வுப் பணிகளிலும், ஆப்கானிஸ்தான் மற்றும் அதன் மக்கள் மீது பயங்கரவாதமும், தீவிரவாதமும் திணித்துள்ள சவால்களை எதிர்கொள்வதிலும், தமது அரசு மேற்கொண்டுள்ள முன்முயற்சிகளை அதிபர் கனி, பிரதமருக்கு எடுத்துரைத்தார். ஆப்கன் தலைமையேற்கும், ஆப்கனுக்குரிய, ஆப்கன் கட்டுப்பாட்டில் உள்ள அமைதி மற்றும் மறுவாழ்வுப் பணிகளுக்கு இந்தியாவின் ஆதரவை பிரதமர் மீண்டும் உறுதி செய்தார். இதன் மூலம் ஆப்கானிஸ்தான் ஒன்றுபட்ட, அமைதி நிறைந்த, அனைவரையும் உள்ளடக்கிய ஜனநாயக நாடாகவும், பொருளாதார ரீதியில் துடிப்புமிக்க நாடாகவும் விளங்கமுடியும். ஆப்கானிஸ்தான் அரசு மேற்கொள்ளும் முயற்சிகளுக்கும், ஆப்கானிஸ்தானின் பாதுகாப்பு மற்றும் இறையாண்மைக்கும் இந்தியாவின் ஊசலாட்டமற்ற உறுதியை பிரதமர் அளித்தார். ஆப்கானிஸ்தானில் விலை மதிப்பற்ற மனித உயிர்களின் பேரிழப்புக்குக் காரணமான பயங்கரவாத தாக்குதல்கள் மற்றும் வன்முறைக்கு பிரதமர் தெளிவான கண்டனத்தை தெரிவித்தார். பயங்கரவாதத்திற்கு எதிரான ஆப்கானிஸ்தான் மக்கள் மற்றும் தேசப் பாதுகாப்புப் படைகளுடன் அவர் ஒருமைப்பாட்டை வெளிப்படுத்தினார். சர்வதேச அரங்கில் பல்வேறு நடவடிக்கைகளில் ஒத்துழைப்பும், கலந்தாலோசனையும் பற்றி மனநிறைவு தெரிவித்த இருத்தரப்பினரும், இந்த ஒத்துழைப்பை மேலும் வலுப்படுத்த ஒப்புக் கொண்டனர். வளம், அமைதி, நிலைத்தன்மை மற்றும் வளர்ச்சியில் பிராந்திய அளவிலும், சர்வதேச அளவிலுமான பங்களிப்பில் மேலும் கூடுதல் நெருக்கத்துடனான செயல்பாட்டை வலுப்படுத்துவது என்றும் அவர்கள் ஒப்புக்கொண்டனர்.
தேசிய இளைஞர் அதிகாரமளித்தல் திட்டத்தை 2017-18 முதல் 2019-2020 வரை தொடர மத்திய அமைச்சரவை ஒப்புதல்

பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், தேசிய இளைஞர் அதிகாரமளித்தல் திட்டத்தை (Rastriya Yuva Sashaktikaran Karyakram Scheme), 2017-18 முதல் 2019-2020 வரையான காலகட்டத்துக்கு நீட்டிக்க ஒப்புதல் அளிக்கப்பட்டது. இது செலவினங்களுக்கான நிதிக் குழு அளித்த பரிந்துரையின் அடிப்படையில், ரூ.1,160 கோடி செலவில் செயல்படுத்தப்படுகிறது. சிறப்பம்சங்கள்: 12-வது ஐந்தாண்டுத் திட்ட காலத்தில், மத்திய நிதியமைச்சகம் மற்றும் நிதி ஆயோக் அமைப்பு ஆகியவற்றுடன் ஆலோசனை நடத்தப்பட்டு, தேசிய இளைஞர் அதிகாரமளித்தல் திட்டத்தின்கீழ், துணைத் திட்டங்களாக 8 திட்டங்கள் சேர்க்கப்பட்டன. இது திட்டங்களுக்கு இடையே சிறந்த இணைப்பை ஏற்படுத்த உதவியது. இதன்மூலம், அதன் செயல்பாடுகள் வலுப்பெற்று, ஏற்கனவே உள்ள வளங்களின் மூலம், சிறந்த பலன்களைப் பெற முடிந்தது. 2014-ம் ஆண்டுக்கான தேசிய இளைஞர் கொள்கையில், இளைஞர் என்ற வார்த்தைக்கு வரையறுத்தபடி, இந்தத் திட்டத்தின் பயனாளிகளாக 15 முதல் 29 வயது வரையான இளைஞர்கள் உள்ளனர். வளர்இளம் பருவத்தினருக்காக திட்டங்கள் வகுக்கப்படும்போது, அதன் வயது வரம்பு 10 முதல் 19 வயது வரை உள்ளது. தேசிய இளைஞர் அதிகாரமளித்தல் திட்டத்தின் துணை திட்டங்களாக, கீழ்க்காணும் 8 திட்டங்கள் உள்ளன: நேரு இளைஞர் மைய அமைப்பு (Nehru Yuva Kendra Sangathan -NYKS); தேசிய இளையோர் படை (National Youth Corps – NYC); இளையோர் மற்றும் வளர்இளம் பருவத்தினர் மேம்பாட்டுக்கான தேசிய திட்டம் (National Programme for Youth & Adolescent Development – NPYAD); சர்வதேச ஒத்துழைப்பு; இளையோர் விடுதிகள்; சாரணர் மற்றும் வழிகாட்டு அமைப்புகளுக்கான நிதியுதவி; தேசிய ஒழுங்குமுறை திட்டம் (National Discipline Scheme – NDS); மற்றும் தேசிய இளம் தலைவர்கள் திட்டம். பின்னணி: மத்திய இளைஞர் விவகாரங்கள் மற்றும் விளையாட்டுத் துறை அமைச்சகத்தின் திட்டமான தேசிய இளைஞர் அதிகாரமளித்தல் திட்டமானது, 12-வது ஐந்தாண்டு திட்ட காலத்திலிருந்து தொடர்ந்து வருகிறது. இளைஞர்களின் தனிஆளுமை மற்றும் தலைமைப்பண்புகளை வளர்ப்பது மற்றும் அவர்களை தேசிய கட்டமைப்பு நடவடிக்கைகளில் ஈடுபடுத்துவது என்ற நோக்கத்தின் அடிப்படையில், இந்தத் திட்டம் கொண்டுவரப்பட்டது.
ரயில்வே ஊழியர்களுக்கு உற்பத்தித் திறனுடன் இணைந்த போனசுக்கு மத்திய அமைச்சரவை ஒப்புதல் அளித்துள்ளது

2017-18ஆம் நிதியாண்டிற்கு அரசிதழ் பதிவுபெறாத தகுதியுள்ள அனைத்து ரயில்வே ஊழியர்களுக்கும் (ஆர்.பி.எஃப். / ஆர்.பி.எஸ்.எஃப் ஊழியர்கள் நீங்கலாக) 78 நாள் ஊதியத்திற்கு இணையாக உற்பத்தித் திறனுடன் இணைந்த போனஸ் வழங்குவதற்கு பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது. இதற்கு ரூ.2044.31 கோடி நிதி தேவைப்படும் என்று மதிப்பிடப்பட்டுள்ளது. போனஸ் பெறுவதற்கான ஊதிய உச்சவரம்பு மாதத்திற்கு ரூ.7,000ஆக நிர்ணயிக்கப்பட்டுள்ளது. தகுதியுள்ள ரயில்வே ஊழியர்களுக்கு அதிகபட்சமாக ரூ.17,951 கிடைக்கும். இந்த முடிவால் அரசிதழ் பதிவுபெறாத சுமார் 11.91 லட்சம் ரயில்வே ஊழியர்கள் பயனடைவார்கள் என்று தெரிகிறது. மத்திய அமைச்சரவை முடிவின்படி ஒவ்வொரு ஆண்டும் தசரா / ஆயுத பூஜை விடுமுறை நாட்களுக்கு முன்னதாக, போனஸ் வழங்கப்படுவதுபோல், இந்த ஆண்டும் தகுதியுள்ளவர்களுக்கு வழங்கப்படும். 2017-18க்கு 78 நாட்களுக்கு இணையாக உற்பத்தித் திறனுடன் இணைந்த போனஸ் வழங்கப்படுவது ரயில்வேயின் செயல் திறனை மேம்படுத்தும் வகையில் தொழிலாளர்களை ஊக்கப்படுத்தும் என்று எதிர்பார்க்கப்படுகிறது.
பிரயாக்ராஜ் கும்பமேளாவிற்குப் பிரதமர் நாளை செல்கிறார்

பிரயாக்ராஜில் நடைபெறும் கும்பமேளாவைப் பிரதமர் திரு நரேந்திர மோடி நாளை பார்வையிடுகிறார். கும்பமேளாவில் மத்திய குடிநீர் மற்றும் துப்புரவு அமைச்சகத்தால் ஏற்பாடு செய்யப்பட்டுள்ள தூய்மையான கும்பமேளா, தூய்மைக்கு நன்றி நிகழ்ச்சியில் அவர் பங்கேற்பார். தூய்மையான கும்பமேளா, தூய்மைக்கு நன்றி என்பதற்கான விருதுகளைத் துப்புரவுத் தொழிலாளர்கள், காவல்துறை ஊழியர்கள் உள்ளிட்டோருக்குப் பிரதமர் வழங்குவார். தூய்மைக்கான சேவை நிதிப் பயன்கள் பற்றிய டிஜிட்டல் அறிவிப்பும் வெளியிடப்படும். பின்னர் அங்கு திரண்டிருக்கும் மக்களிடையே பிரதமர் உரையாற்றுவார். திரிவேணி சங்கமத்தில் பிரதமர் புனித நீராடுவார். பிரயாக்ராஜில் துப்புரவுத் தொழிலாளர்களுடனும் அவர் கலந்துரையாடுவார். இந்த ஆண்டு பிரயாக்ராஜில் ஏற்பாடு செய்யப்பட்டுள்ள கும்பமேளாவில் முன்னெப்போதும் இல்லாத அளவுக்கு தூய்மை இந்தியா முன்முயற்சிகளில் கவனம் செலுத்தப்பட்டுள்ளது. தூய்மையான கும்பமேளா, தூய்மைக்கு நன்றி எனும் விருதுகள் பிரதமரால் வழங்கப்படுவது, தூய்மையான கும்பமேளாவை உறுதி செய்வதில் முக்கியப் பங்கு வகித்தவர்களை கவுரவிப்பதாக இருக்கும்.